11/03/2015 | Administración LocalMunicipal
A Laracha
Expropiación urbanística de terreos SXIS

A Xunta de Goberno Local, na sesión extraordinaria de data 3 de marzo de 2015, adoptou entre outros, o seguinte acordo: 2.–EXPROPIACIÓN URBANÍSTICA DE TERREOS AFECTADOS POLA ACCIÓN IS-06 DO PLAN ESPECIAL DE INFRAESTRUTURAS DE SERVIZO DO SXIS DE ABASTECEMENTO DE AUGA E SANEAMENTO. O secretario da conta do expediente tramitado para a obtención dos terreos necesarios para a instalación da EBAR do Igrexario, Lendo, sinalada co código IS-06 no Plan especial de infraestruturas de servizo do SXIS de abastecemento de auga e saneamento: – O Pleno da Corporación en sesión ordinaria de e data vinte e seis de marzo do ano dous mil catorce, aprobou definitivamente o Plan Especial de infraestruturas de servizo do SXIS de abastecemento de auga e de saneamento de augas residuais do Concello da Laracha, tramitado de oficio polo Concello, segundo o proxecto redactado pola empresa Monteoliva Arquitectura, datado no mes de marzo de 2014. A obtención das parcelas da EBAR do Igrexario, Lendo é a acción sinalada co código IS-06 e afecta ás parcelas catastrais 15042A003001800000KQ, 15042A003001820000KL, 2218204NH3921N0001GY e a un camiño. – De acordo co sinalado no artigo 92.2 da Lei 9/2002, do 30 de decembro, de ordenación urbanística e protección do medio rural de Galicia (LOUPMRG) o acordo de aprobación, e o articulado e as normas do Plan Especial foron publicados no Boletín Oficial da Provincia n.º 91, do día 15 de maio de 2014. – Consonte co disposto no artigo 92.3 da LOUPMRG o acto de aprobación definitiva do citado Plan Especial foi comunicado á Consellería de Medio Ambiente Territorio e Infraestruturas o día 19 de maio de 2014. – En cumprimento do establecido no artigo 92.2 da LOUPMRG, o acordo de aprobación definitiva publicouse no Diario Oficial de Galicia n.º 114, do día 17 de xuño de 2014. – A Xunta de Goberno Local en sesión ordinaria do día 27 de outubro de 2014, acordou a iniciación do expediente expropiatorio polo procedemento de taxación conxunta que foi notificado aos interesados, publicado no BOP n.º 229 do 28 de novembro de 2014 para os efectos do artigo 59.5 da Lei 30/1992, de 26 de novembrO, de Réxime Xurídico das Administraciones Públicas e Procedemento Administrativo Común, para aqueles interesados aos que non poida serlle practicada a correspondente notificación e, publicado no DOG n.º 238 de 12 de novembro de 2014 e no xornal La Voz de Galicia de 22 de novembro de 2014 abrindo o período de información pública previsto no art.143.3 da Lei 9/2002, do 30 de decembro, de Ordenación Urbanística e Protección do Medio Rural de Galicia. – A Xunta de Goberno Local, na sesión de data 22 de xaneiro de 2015 acordou a aprobación definitiva do expediente expropiatorio polo procedemento de taxación conxunta, acordo publicado no BOP n.º 236 de 10 de decembro de 2014, outorgando aos interesados titulares de bens e dereitos que figuran no expediente un prazo de vinte días, durante o que puideron manifestar por escrito a súa desconformidade coa valoración establecida no expediente aprobado, remitíndolles a este fin novamente as follas de aprecio e determinado o prezo xusto definitivamente e, entendendo aprobada a valoración e determinado o prezo xusto definitivamente e de conformidade cando os interesados non formularan oposición no prazo de vinte días. – Rematado o prazo de vinte días para todos os interesados, non foi presentada ningunha alegación de desconformidade coa valoración establecida. De conformidade co sinalado no artigo 21.1 j) da Lei 7/1985, de 2 de abril, Reguladora de las Bases del Régimen Local, correspóndelle ao sr. Alcalde a aprobación inicial dos instrumentos de planeamento de desenvolvemento do planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización e, conforme ao art.3.4 do Regulamento de Expropiación Forzosa (aprobado por Decreto 26 de abril de 1957), art.85 da Lei do 16 de decembro de 1954 de Expropiación Forzosa e á disposición adicional segunda do texto refundido da Lei de Contratos do Sector Público (aprobado por Real Decreto Lexislativo 3/2011, de 14 de novembro) correspóndelle a adquisición de bens por contía inferior a 3 millóns de euros e non superior ao 10% dos recursos ordinarios do orzamento. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 14 de xuño de 2011. Por todo o exposto, e consonte ao previsto nos arts.98, 143 e 166 da LOUPMRG e nos arts.29.2 e 30.1 do texto refundido da Lei do Solo (aprobado por Real Decreto Lexislativo 2/2008, de 20 de junio) a Xunta de Goberno Local, por unanimidade dos membros presentes, ACORDA: PRIMEIRO.– Entender aceptada a valoración e determinado o prezo xusto definitivamente e de conformidade cos interesados xa que non formularon oposición no prazo de vinte días desde a notificación/publicación da aprobación definitiva do expediente. SEGUNDO.– Notifica-lo presente acordo aos interesados titulares de bens e dereitos que figuran a continuación, debendo presentar (sen prexuízo do que se dirá no apartado cuarto do presente acordo), información rexistral e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con información rexistral negativa do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas: TERCEIRO.– Publicar o presente acordo no BOP co fin de que xurda os efectos previstos no artigo 59.5 da Lei 30/1992, de 26 de noviembre, de Réxime Xurídico das Administracións Públicas e Procedemento Administrativo Común, para aqueles interesados aos que, por calquera causa, non poida serlle practicada a correspondente notificación. CUARTO.– Comunicar aos interesados que a información rexistral será solicitada de oficio polo Concello da Laracha ao fin de facilitar os trámites aos particulares e axilizar a tramitación do expediente administrativo. QUINTO.– Poñer novamente de manifesto a conveniencia de presentar os documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con información rexistral negativa do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. SEXTO.– Notificar aos interesados que a data na que se procederá a levantar as actas de pago/consignación do prezo e actas previas de ocupación dos terreos é a seguinte: día 17 de marzo de 2015, ás 10.00 horas da mañá, na Casa do Concello. A Laracha, 4 de marzo de 2015. O alcalde José Manuel López Varela